| Platycercus eximius |
| --- |
| *P. e. diemenensis* (macho).
P. e. diemenensis (femia).*P. e. diemenensis* (femia). |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Psittaciformes |
| Superfamilia: | Psittacoidea |
| Familia: | Psittaculidae |
| Subfamilia: | Platycercinae |
| Tribo: | Platycercini |
| Xénero: | *Platycercus* |
| Especie: | ***P. eximius*** |

 |
| Nome binomial |
| *Platycercus eximius*(Shaw, 1792) |

***Platycercus eximius*** unha especie de ave psitaciforme da familia Psittaculidae endémica do sueste de Australia, onde se coñece como *eastern rosella*, incluída Tasmania. Foi introducido a Nova Zelandia onde estableceu poboacións estables. Os machos teñen a plumaxe de cores lixeiramente máis intensas que as femias. Aliméntase de froitos, sementes, flores e insectos.

Descrición
----------

Exemplar preto de Melbourne.
É característico dos membros de *Playcercus* os deseños escamados no lombo, no caso do macho da subespecie *P. e. elecica* de plumas negras con bordos amarelos.
Xuvenil de *P. e. diemenensis*.
Exemplar cativo.
A ave mide ao redor duns 30 cm de kargi. Ten a parte superior do peito, o pescozo e a cabeza vermellos, e o papo branco, ademais da base inferior da cola. O seu pico é esbrancuxado e o iris dos seus ollos castaño. A parte inferior do peito é amarela e se difumina até o verde claro do ventre. As plumas do seu dorso e ombreiros son negras cos bordos amarelos ou amarelo verdosos, que lle dan unha aparencia escamada que varía lixeiramente entre as distintas subespecies e os sexos. Os laterais das ás e cola son azuis, mentres que as plumas centrais da cola son de cor verde escuro. As súas patas son grises. A femia ten un aspecto similar aínda que de tons algo máis apagados e ten unha lista baixo as ás que non teñen os machos. Os xuvenís son de tons máis apagados que as femias e teñen a lista baixo as ás.

Taxonomía
---------

Describiuno cientificamente George Shaw en 1792. Anteriormente considerábase unha subespecie do *P. adscitus*, que tamén ten as fazulas brancas. Rexistráronse híbridos entre ambos os taxons na zona de contacto entre as súas áreas de distribución no nordés de Nova Gales do Sur e o sueste de Queensland.

Recoñécense tres subespecies 

* *P. e. eximius*, atópase en Vitoria e o sur de Nova Gales do Sur. As plumas do lombo son negras con bordos verdes. O seu obispillo é verde claro.
* *P. e. elecica*, presente no nordés de Nova Gales do yr e o suereste de Queensland. As plumas do dorso do macho teñen os bordos de cor amarela intenso e os da femia son amarelo verdosos. O seu obispillo é verde azulado.
* *P. e. diemenensis*, propia do leste de Tasmania. A súa mancha branca das fazulas é máis grande o vermello da súa cabeza é máis escuro.

Distribución e hábitat
----------------------

É unha especie nativa do sueste de Australia, incluída a illa de Tasmania. O seu hábitat natural son os bosques abertos, os campos lixeiramente arboredos, as zonas de matogueira, e tamén se atopa nos parques e xardíns de zonas suburbanas. a especie está naturalizada en Nova Zelandia.

Comportamento
-------------

 *Platycercus eximius*
Deitada nun niño
Aliméntase de sementes de herbáceas e froitos.

A súa época de cría ten lugar na primavera e os comezos de verán austrais, entre agosto e xaneiro. Adoitan criar unha soa nidada. Xeralmente aniñan nun oco dunha árbore, normalmente de ao redor de 1 m de profundidade, e a unha altura de até 30 m do chan. A posta adoita ter entre cinco e seis ovos (aínda que se rexistraron até nove). Os seus ovos son brancos, redondeados, lixeiramente brillantes e miden 26 x 22 mm.

Avicultura
----------

Son mascotas cobizadas debido ao fermoso colorido da súa plumaxe. Son aves intelixentes e que se poden adestrar para asubiar un gran repertorio de melodías, e mesmo poden aprender a pronunciar algunhas palabras. Os rosellas poden ser boas aves de compañía pero requiren unha gran cantidade de coidados e atención, ademais de dispositivos e xoguetes para mantelos estimulados mentalmente. Son aves silvestres que non sempre se adaptan a vivir como a mascota dunha familia, e mesmo os pericos criados a man nunca están completamente domesticados. Xeralmente non toleran as caricias nin os aloumiños e adoitan reaccionar picando cando se tenta manipulalos así. Moitos criadores cren que a mellor forma de manter a este tipo de aves é en grandes aviarios onde poidan voar libremente, por parellas para poder cubrir as súas necesidades sociais e cunha interacción con humanos mínima. Aínda que adoitan mostrarse agresivos con outras especies de aves polo non se debe tratar de integralos a aviarios mixtos.
[]

Notas
-----

1. ↑  BirdLife International (2012). "{{{taxon}}}". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 14 de junio de 2014.
2. ↑  Ficha en Avibase.
3. 1 2 3 4 5 6  Forshaw, Joseph M. (2006). *Parrots of the World; an Identification Guide*. Illustrated by Frank Knight. Princeton University Press. ISBN 0-691-09251-6.
4. 1 2  Beruldsen, G (2003). *Australian Birds: Their Nests and Eggs*. Kenmore Hills, Qld: self. p. 248. ISBN 0-646-42798-9.
5. ↑  Cannon CE (1984). "Rosellas, *Platycercus* spp. and their hybrids in the eastern Queensland - New South Wales border region". *Australian Zoologist* **21**: 175–83.
6. ↑  Falla RA, Sibson RB & Turbot EG (1966) A Field guide to the birds of New Zealand. Collins, London (ISBN 0-00-212022-4)

|  |  |
| --- | --- |
| Control de autoridades | 
* Wd: Q827866
* LCCN: sh2003009680

 |

|  |  |
| --- | --- |
| Identificadores taxonómicos | 
* ADW: Platycercus\_eximius
* Avibase: 69F0C9FFDEF57EA2
* BirdLife: 22685126
* eBird: easros1
* GBIF: 2479329
* iNaturalist: 18920
* IRMNG: 10592781
* ITIS: 554874
* IUCN: 22685126
* NBN: NHMSYS0001689607
* NCBI: 141282
* Species+: 5676
* TAXREF: 888198
* Xeno-canto: Platycercus-eximius

 |

|  |  |
| --- | --- |
| Identificadores | 
* UMLS: C0325996

 |